OpenLLM-France/wikimedia huggingface dataset:
# Sermide

Sermide Italiako udalerri bat da. Mantuako probintzian dago, Lombardia eskualdean. 6.089 biztanle ditu, 57,06 kilometro koadroko azaleran banatuta.

## Mugakideak

Sermidek honako udalerri hauekin egiten du muga:
Felonica

## Kanpo estekak

* Datuak: Q42371
* Multimedia: Sermide / Q42371
# Sermersooq

Qaasuitsup (groenlandieraz: Kommuneqarfik Sermersooq) Groenlandiako lau udalerrietako bat da, ekialdeko eta hego-mendebaldeko kostaldeen artean kokatuta. 2010ean 21.232 biztanle zituen. Bere hiriburua Nuuk (lehen Godthåb deitua) da, herrialdekoa ere badean. 2009an sortua, bost antzinako udalerrik sortu zuten:
* Ammassalik udalerria
* Ittoqqortoormiit udalerria
* Ivittuut udalerria
* Nuuk udalerria
* Paamiut udalerria

## Herri eta hirien zerrenda

* Arsuk
* Isortoq
* Ittoqqortoormiit (Scoresbysund)
* Kangilinnguit (Grønnedal)
* Kapisillit
* Kulusuk (Kap Dan)
* Kuummiit
* Nuuk (Godthåb)
* Paamiut (Frederikshåb)
* Qeqertarsuatsiaat
* Sermiligaaq
* Tasiilaq (Ammassalik)
* Tiniteqilaaq

## Hizkuntzak

Kalaallisut, mendebaldeko groenlandieraren aldaera, mendebaldeko kostaldeko zenbait herritan mintzatua da. Daniera herri handietan eta tunumiit oraasiat, ekialdeko groenlandieraren aldaera, ekialdeko kostaldean hitz egiten dute.

## Kanpo estekak

* Datuak: Q695387
* Multimedia: Sermersooq / Q695387
# Skinner's Bottom

Skinner's Bottom, Ingalaterrako Kornualles konderriko herrixka bat da.

## Kanpo estekak

* Datuak: Q7535479
* Multimedia: Skinner's Bottom / Q7535479
# Skinnerita

Skinnerita sulfuro motako minerala da.

## Ezaugarriak

Skinnerita sulfuro mineralaren formula kimikoa hau da: ${\ce {Cu3SbS3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Skinnerite: Mineral information, data and localities.» www.mindat.org (Noiz kontsultatua: 12-05-2019).
# Skins (telesaila)

Skins Erresuma Batuko telebistako sail bat zen, 2007ko urtarrilaren 25ean ematen hasi eta 2013ko abuztuaren 5ean bukatu zena. Bristolen kokatzen da, non nerabe talde batek gazteen gai problematikoak esploratzen ditu: drogak eta alkohola, homofobia, obesitatea, trauma ondoko estresa, anorexia mentala, depresioa, autismoa, bullying... esaterako.
Hiru belaunaldietan banatuta dago, bakoitzak bi garaiez konposatuta. Lehenengoan, kapitulu bakoitza protagonista batean zentratzen da, publikoa pertsonaiak ondo ezagut dezaten.

## Sinopsia

Oharra: Atal honek istorio osoa edo amaiera argitzen du.
Tony Stonem (Nicholas Houltek interpretatuta) mutil popularra eta erakargarria da, eta bereizten zaio bete izaera manipulatzaileagatik. Sid Jenkins (Mike Bailey) bere lagun hoberena da, baina guztiz kontrako nortasuna du, hau da, konfiantza falta du eta ez ditu harreman sozial askorik. Tonyren neska-laguna Michelle Richardson (April Pearson) deitzen da, kanpotik hutsala eta harroputza dirudiena baina, benetan, oso pertsona langilea da, frantsesean eta espainolean interesatuta eta emozionalki heldua.
Jal Fazer (Larissa Wilson) Michelleren lagun-mina da, klarinetea izugarri ondo jotzen du eta bere aita eta bi arrebekin bizi da.
Cassie Ainsworth (Hannah Murray) azken bi nesken laguna da eta nerbiozko anorexia sufritzen du, nahiz eta ezkutatu nahi. Chris Miles (Joe Dempsie) taldeko parrandazaleena da, eta drogengandik menpekotasuna du. Gainera, bere anaia hil egin zen herentziazko hemorragia subaraknoideo batengatik.
Maxxie Oliver (Mitch Hewer) aho batean gay da, eta dantzarako talentua du. Bere lagun hoberena, Anwar Kharral (Dev Patel) nahiko nortasun berezia du, eta bere pailazokeriengatik ezagutua da. Musulmana da, baina, bere erlijioa esaten duen ez bezala, ezkontza aurretik drogak edo alkohola kontsumitzea edota sexua izatea ez zaio inporta.

## Kanpo estekak

* Datuak: Q326180
# Skinhead

Skinhead edo kaskamotza 1960ko hamarkadan Britainia Handian sortutako gazte mugimenduko kideak izendatzeko terminoa da. Gaur egun skin mota ugari dago, ezker muturrekoetatik (RASH edo SHARP) eskuin muturrekoetara. Hala ere, skin mugimendua askotan azken horrekin eta nazismoarekin lotu ohi da.

## Historia

Skinhead mugimendua Britainia Handian sortu zen, 1960ko hamarkadako krisi ekonomikoaren testuinguruan. Mugimenduko kideak langile auzoetako gazteak ziren, asko eta asko immigrante jamaikarren seme-alabak. Antilletatik etorritako neska-mutil beltz horietako asko rude boy kale-leinukoak ziren, eta skinhead kulturan eragin zuten. Mugimendua kulturala zen batez ere, eta estetika eta musika jakin bat entzutean oinarritzen zen, berezko ezaugarri politiko jakinik gabe. Zehazki, mod mugimendu estetikoaren erradikalizazioa ziren, eta ska, rocksteady eta reggae musika entzuten zuten.
1970eko hamarkadan, baina, elementu faxistak (National Front alderdi ingelesa, adibidez) skin mugimendua bereganatzen saiatu ziren, skinhead-ak betirako zatituz.
Gaur egun, joera oso desberdinak daude skinhead izenaren atzean. Alde batetik, skin antifaxistak daude, komunistak zein anarkistak bilduz. Hauek RASH (Skinhead Gorri eta Anarkistak) edo SHARP (Arraza-Aurreiritzien Aurkako Skinheadak) taldeetan bildu ohi dira. Lehenek jarrera ideologiko antikapitalista argia defendatzen duten bitartean, bigarrenek antifaxismoa eta antirrazismoa azpimarratzen dute. Bestetik, skin arrazista edo neonaziak daude. Skin antifaxisten ustez, azken horiek ez dira skinheadak, skin mugimendua etnia nahasketatik (ingelesen eta jamaikarren seme-alabak) sortutako langile-mugimendua baita, eta bonehead deitzen diete neonaziei. Skin neonazien nazioarteko talde nagusiak Hammerskins edo Blood & Honour bezalako erakundeen inguruan elkartzen dira.

## Musika

Skinhead mugimenduarekin Oi! musika lotu ohi da, punkaren garapen gisa hartu ohi den musika estiloa. Ska eta Reggae estiloak ere bereganatu zituzten, ezaugarri bereziak emanez.

## Azpitaldeak

* Redskinak: Skinhead komunistak eta sozialistak, estalinistak, troskistak eta anarko-komunistak barne.
* Skinhead nazionalsozialistak: Skinhead neonaziak eta faxistak.
* Anarkoskinak: Skinhead ideologia anarkista, anarko-sindikalista edo anarko-komunistak
* Hardcore skinak: Oi!, ska edo reggaea entzun beharrean Hardcore punka entzuten duten skinheadak.
* Skinhead tradizionala: Skinhead hauek 60ko hamarkadako kultura originalaren jarraitzaileak ziren. Oro har, ska, Oi! eta reggaea entzuten zuten. Mod edo rude boyekin identifikatzen dira.
* Suedeheadak: 1970eko hamarkadan skinhead tradizionaletatik sortu zen azpikultura. Ilea luzeagoa zuten, formalago janzten ziren eta hooligan ingelesak ziren gehien bat.

## Kanpo estekak

* (Ingelesez) Skinhead Nation
* Datuak: Q485417
* Multimedia: Skinheads / Q485417
# Skip Spence

Alexander Lee "Skip" Spence (Windsor, Ontario, 1946ko apirilaren 18a - Santa Cruz, Kalifornia, 1999ko apirilaren 16a) Kanadan jaiotako estatubatuar musikari eta abeslaria izan zen. Moby Grape taldeko sortzailea eta gitarra-jotzailea izan zen 1969ra. Aurretik, Jefferson Airplaneren Jefferson Airplane Takes Off diskoan bateria jo zuen, baina berehala kaleratu zuten. Garai hartan drogazalea zen eta eskizofrenia zuen. 1969an Oar bakarkako diskoa grabatu ahal izan zuen, folk psikodeliko klasiko, bihurtu zena.

## Diskografia
### Jefferson Airplane-rekin

* Jefferson Airplane Takes Off (RCA, 1966)

#### Bildumak

* Early Flight (RCA, 1974)
* Jefferson Airplane Loves You (RCA, 1992)

### Moby Grape-rekin
#### Jatorrizko albumak

* Moby Grape (Columbia, 1967)
* Wow/Grape Jam (Columbia, 1968)
* Moby Grape '69 (Columbia, 1969)
* 20 Granite Creek (Reprise, 1971)
* Live Grape (Akarma, 1978)
* The Place and the Time (Sundazed, 2009)
* Moby Grape Live (Sundazed, 2010)

#### Bildumak

* Omaha (Harmony, 1971)
* Great Grape (Columbia, 1972)
* Murder in My Heart (Edsel, 1986)
* Vintage: The Very Best of Moby Grape (Columbia/Legacy, 1993)
* Crosstalk: The Best of Moby Grape (Sony International, 2004)
* Listen My Friends! The Best of Moby Grape (Columbia/Legacy, 2007)

### Bakarka
#### Estudioko albuma

* Oar (Columbia, 1969)

#### Bestelakoa

* AndOarAgain (Columbia, 1969)

#### Singleak

* "Land of the Sun" (Sundazed, 1999)
* "After Gene Autry" b/w "Motorcycle Irene" (aka Previously Unissued Demo Recordings) (Sundazed, 2009)
* Datuak: Q501429
* Multimedia: Skip Spence / Q501429
# Skinheads Against Racial Prejudice

Skinheads Against Racial Prejudice (euskaraz: «arraza-aurreiritzien aurkako skinheadak»)- SHARP bere akronimoa, "zorrotz" esan nahi du- skinhead talde bat da. Marcus skinheadak 1987an New Yorken sortu zuen, mugimenduaren irudi nazionalsozialista desagerrarazteko helburuarekin sortua.
Sortu zirenetik, SHARPtarrak inolako orientazio politikorik gabeko skinhead taldetzat aitortu zuten bere burua, politika ez baitzuten benetako skinhead baten ideologiaren zati bezala ikusten, alderdirik gabeko erakunde eta arrazismoaren aurkakoa besterik ez zen. Gaur egun, berriz, SHARPtarren gutxiengo bat, anarkista du bere burua.
Roddy Morenok The Oppressed galestar oi! taldeko abeslariak Europan zehar ospetsu bilakatu zuen taldea. Hala ere, Roddyk ez zituen SHARPen jatorrizko balioak zabaldu baizik eta oso politizatua zegoen "SHARP" batenak, arrazakeriaren eta faxismoaren aurkako edozein skinheadek onartuko zituenak. SHARPen logoa troiatar kasko bat da, Trojan Records diskoetxeari erreferentzia egiten diona.

## Erreferentziak

* ↑ (Ingelesez) Elósegui, María; Hermida, Cristina. (2017). Racial Justice, Policies and Courts' Legal Reasoning in Europe. Springer, 143 or. ISBN 978-3-319-53580-7..
* ↑ (Ingelesez) Brown, Timothy S.. (2004). «Subcultures, Pop Music and Politics: Skinheads and “Nazi Rock” in England and Germany» Journal of Social History 38 (1): 170. doi:10.1353/jsh.2004.0079. ISSN 0022-4529..
* ↑ (Ingelesez) BBC - Wales - The Oppressed

## Kanpo estekak

* Datuak: Q1140564
* Multimedia: SHARP / Q1140564
# Skinnera

Skinnera Ediacararra garaian bizi izan ziren fosilen genero bat da. Espezie bakarra ezagutzen da, Skinnera brooksi.

## Aurkikuntza eta taxonomia

A.L. Halliday geologoak eta M.M. Bruer laguntzaileak aurkitu zuten Australia iparraldeko Skinner mendian, hortik izena, eta Mary Wade paleontologoak deskribatu zuen 1969 urtean. Aurkitu diren ale guztiak eremu hartan aurkitu dira geroztik. Hallidaya brueri ere aurkitu da inguruan, Skinnera-ren oso antzeko fosila.
Hasiera batean marmoka gisa identifikatua izan bazen ere gaur egun trilobozoa dela uste da, hauek ere Cnidaria filumekoak dira.

## Deskribapena

Skinnera irudiko animalia txikien artean erdian dagoena da. Disko itxurako animalia txikia zen, 3'9 eta 32 mm-ko diametro arteko fosilak aurkitu dira. Animalia zapalak ziren, gehienez ere 2 mm-ko altueradunak. Erdialdean poltsa itxurako hiru depresio ikusten dira fosiletan eta urdaila izan zitekeela pentsatzen da. Depresio hauek inguratzen zulo txiki ugari dituzte.

## Erreferentziak

* 1 2 Wade, Mary. (1969). Medusae from uppermost Precambrian or Cambrian sandstones, central Australia. Palaeontology. 12:, 351–365 or..
* ↑ «Fossilworks: Skinnera brooksi» fossilworks.org (Noiz kontsultatua: 2019-05-07).
* ↑ Fedonkin, Mikhail A.. (2007). The Rise of Animals: Evolution and Diversification of the Kingdom Animalia. JHU Press ISBN 9780801886799..
* ↑ (Ingelesez) Dzik, Jerzy. (2003-02-01). «Anatomical Information Content in the Ediacaran Fossils and Their Possible Zoological Affinities» Integrative and Comparative Biology 43 (1): 114–126. doi:10.1093/icb/43.1.114. ISSN 1540-7063. (Noiz kontsultatua: 2019-05-07).

## Kanpo estekak

* Datuak: Q21397011
* Multimedia: Skinnera / Q21397011
* Espezieak: Skinnera (Animalia)
# Skinningrove

Skinningrove, Ingalaterrako ekialdeko kostaldean dagoen udalerri bat da, Iparraldeko Yorkshire konderrian.
2011n 460 biztanle zituen.
* Datuak: Q7535541
* Multimedia: Skinningrove / Q7535541
# Skinnskatteberg udalerria

Skinnskatteberg Suediako udalerria da. Västmanlandeko konderrian kokatua dago. 718,18 km² ditu eta 4.464 biztanle ditu.

## Mugakideak

Honako udalerri hauekin egiten du muga:
Fagersta udalerria Surahammar udalerria Lindesberg udalerria Smedjebacken udalerria Köping udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q37462
* Multimedia: Skinnskatteberg Municipality / Q37462
# Silver Lake udalerria, Worth konderria

Silver Lake udalerria Ameriketako Estatu Batuetako Iowa estatuko udalerri bat da, Worth konderrian. Azken zentsuaren arabera 186 biztanle zituen.

## Ekonomia

2020ko zentsuaren arabera, Silver Lake udalerriak 105 etxebizitza zeuden. Per capita diru-sarrerak 35.387 estatubatuar dolar ziren.

## Kanpo estekak

* Datuak: Q9044575
# Silver Peak (Nevada)

Silver Peak Ameriketako Estatu Batuetako erroldak esleitutako leku bat da. Esmeralda konderrian dago, Nevada estatuan. 121 biztanle ditu, 2,556476 kilometro koadroko azaleran banatuta.

## Ikus, gainera

* Esmeralda konderria

## Kanpo estekak

* Datuak: Q3709766
* Multimedia: Silver Peak (Esmeralda County, Nevada) / Q3709766
# Silver Plume (Colorado)

Silver Plume Coloradoko herri bat da. Clear Creek konderrian kokatua dago. 2010ean 170 biztanle zituen, 0,6697 kilometro koadrotan banatuta.

## Ikus, gainera

* Clear Creek konderria

## Kanpo estekak

* Datuak: Q965533
* Multimedia: Silver Plume, Colorado / Q965533
# Silver Springs (New York)

Silver Springs New York estatuko herri bat da. Wyoming konderrian kokatua dago. 2010ean 782 biztanle zituen, 2,47 kilometro koadrotan banatuta.

## Ikus, gainera

* Wyoming konderria

## Kanpo estekak

* Datuak: Q3451804
* Multimedia: Silver Springs, New York / Q3451804
# Silver Lake udalerria, Palo Alto konderria (Iowa)

Silver Lake udalerria Ameriketako Estatu Batuetako Iowa estatuko udalerri bat da, Palo Alto konderrian. Azken zentsuaren arabera 266 biztanle zituen.

## Ekonomia

2020ko zentsuaren arabera, Silver Lake udalerriak 111 etxebizitza zeuden. Per capita diru-sarrerak 41.715 estatubatuar dolar ziren.

## Kanpo estekak

* Datuak: Q5942541
# Silver Linings Playbook

Silver Linings Playbook 2012ko David O. Russell estatubatuar zinema zuzendari eta gidoilariak zuzendu eta idatzitako amodiozko komedia-drama film bat da. 2008ko Matthew Quick estatubatuar idazlearen The Silver Linings Playbook eleberrian oinarritua dago. Bradley Cooper eta Jennifer Lawrence dira aktore nagusiak, eta protagonista erakargarri hauen luzimendurako eginiko filma da. Beste aktore batzuk dira Robert De Niro, Jacki Weaver, Chris Tucker, Anupam Kher eta Julia Stiles aktoreek antzeztu zuten.
Izenburua hitz-joko itzultzen zail bat da: nolabait esan nahi du gauza okerren gainetik onurak ere sor daitezkeela. Euskal Herrian izenburu hauekin estreinatu zen: El lado bueno de las cosas (gaztelaniaz bikoiztua, Hego Euskal Herrian), Happiness Therapy (frantsesez bikoiztua, Ipar Euskal Herrian).
Oscar Sarietarako zortzi izendapen jaso zituen, bakarra irabaziz: Emakumezko aktore onenaren Oscar Saria (Jennifer Lawrence).

## Argumentua

Oharra: Atal honek istorio osoa edo amaiera argitzen du.
Bere emaztearen maitalea erasotzeagatik zortzi hilabetez eroetxe batean egon ondoren, Pat (Bradley Cooper) sosik gabe eta ezertxoren jabe ez dela bere guraso Patrizio eta Doloresen (Robert De Niro eta Jacki Weaver) etxera bizitzera itzuli berri da. Izaera positiboa izan eta bere emazte ohia berreskuratzeko erabaki irmoa hartuta, arazo emozionalak dituen eta bere auzoan oso ospe onik duen Tiffany (Jennifer Lawrence) neska gaztea ezagutu eta Paten mundua goitik behera aldatuko da. Nahiz eta hasieran biek bizitakoak bizi izanaren ondorioz elkarren artean konfidantza gehiegirik ez izan, laisterrera bien arteko harreman oso berezia sortuko da, horrek beren bizitzen alde positikoa topatzen lagunduko die.

## Aktoreak

* Bradley Cooper: Patrick "Pat" Solitano Jr.
* Jennifer Lawrence: Tiffany Maxwell
* Robert De Niro: Patrizio "Pat Sr." Solitano
* Jacki Weaver: Dolores Solitano
* Chris Tucker: Danny McDaniels
* Julia Stiles: Veronica Maxwell
* Anupam Kher: Cliff Patel doktorea
* Brea Bee: Nikki Solitano
* Shea Whigham: Jake Solitano
* John Ortiz: Ronnie
* Paul Herman: Randy
* Dash Mihok: Keogh polizia

## Kanpo estekak

* Silver Linings Playbook filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Webgune ofiziala (Ingelesez)
* Datuak: Q116845
* Multimedia: Silver Linings Playbook / Q116845
* 1 2 Elkarlanean. «Silver Linings Playbook» AZpiTituluak.eus (Noiz kontsultatua: 2019-06-05).
# Silver Springs Shores (Florida)

Silver Springs Shores Ameriketako Estatu Batuetako erroldak esleitutako leku bat da. Marion konderrian dago, Florida estatuan. 24.846 biztanle ditu, 12,504841 kilometro koadroko azaleran banatuta.

## Ikus, gainera

* Marion konderria

## Kanpo estekak

* Datuak: Q2368142
# Silver Lake (Oregon)

Silver Lake Ameriketako Estatu Batuetako erroldak esleitutako leku bat da. Lake konderrian dago, Oregon estatuan. 159 biztanle ditu, 1,48 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q3459587
* Multimedia: Silver Lake, Oregon / Q3459587
# Silver Lake udalerria, Dickinson konderria (Iowa)

Silver Lake udalerria Ameriketako Estatu Batuetako Iowa estatuko udalerri bat da, Dickinson konderrian. Azken zentsuaren arabera 1.265 biztanle zituen, 28.72 milia karratu (74.4 km$^2$) eremuan.

## Ekonomia

2020ko zentsuaren arabera, Silver Lake udalerriak 572 etxebizitza zeuden. Per capita diru-sarrerak 33.132 estatubatuar dolar ziren.

## Kanpo estekak

* Datuak: Q1893087
* Multimedia: Silver Lake Township, Dickinson County, Iowa / Q1893087
# Silver Spring (Maryland)

Silver Spring Ameriketako Estatu Batuetako erroldak esleitutako leku bat da. Montgomery konderrian kokatuta dago, Maryland estatuan. 81.015 biztanle ditu, 7,914 kilometro koadroko azaleran banatuta.

## Ikus, gainera

* Montgomery konderria

## Kanpo estekak

* Datuak: Q755741
* Multimedia: Silver Spring, Maryland / Q755741
# Sinesbiderik gabeko kristautasun

Sinesbiderik gabeko kristautasuna (ingelesez: nondenominational Christianity) ezein sinesbide protestanterekin elkartzen ez diren elizetan datza, beste kristau-elkarte batzuen konfesionalismotik aldentzen dena. Sarritan, artzain batek bakarrik sortzen ditu, eta ez dira sinesbide historikoei atxikita egoten, baina protestantismo ebanjelikoaren baitan kokatu ohi dira.

## Ikus, gainera

* Kristau-sinesbide
* Kristautasun ebanjeliko
* Kredo

## Kanpo estekak

* Datuak: Q7049261
* Multimedia: Non-denominational Christianity / Q7049261
# Sinestesia

Psikologian, sinestesia bi zentzumen edo gehiago loturik agertzen direneko fenomeno neurologikoa da. Adibidez, zifrak koloreekin; (1 zifra berdearekin, 2 zifra gorriarekin...) Bi zentzumen nahi gabe eta modu automatikoan lotzen dituen pertsona sinestesikoa dela esaten da.

## Sinestesia biztanlerian

Estatistikoki, ehun pertsonatik bat sinestesikoa da eta fenomeno hau ohikoagoa da emakumeengan gizonengan baino. Sinestesiko batzuk sentsibilitate musikal ez-ohikoa dute eta batzuek bereizten eta identifikatzen dituzte soinuak inolako erreferentziarik gabe. Kreatibitatea sinestesiaren beste ezaugarri bat da, adibidez, Kandinsky margolariak koloreak entzuten omen zituen, horregatik, batzuetan, ikur musikalak marrazten zituen.
Historian zehar pertsonai ospetsu sinestesiko ugari egon dira. Historia dokumentuetatik ateratako informazioarekin uste da, sinestesikoak zirela: Francisco de Quevedo, Vincent van Gogh, Alexander Scriabin, edo Nikolai Rimsky-Korsakov.

## Azalpen biologikoa

Izaera hau, X kromosomari lotuta dagoela uste da. Ikerketa ugarik 4 hilabeteko ume guztiek sinestesikoak direla frogatu dute, neuronen konexio sinaptikoak oraindik lotuta daudelako, espezializatu gabe. Umeak hazten direnean, kondizio hau desagertzen da, neuronen konexio sinaptiko bakoitza espezializatzen delako, konexio batzuk desagertzen. Pertsona sinestesikoetan konexio hauek ez dira guztiz desagertzen.

## Sinestesia mota nagusiak

Sinestesia mota ugari daude. Hauek dira mota nagusiak:
* Lexikotik dastamenera: Hitz baten ahoskera gustu-sentsazio bat eragiten du ahoan. Sinestesia-kasu ezohiko bat da.
* Kolorezko grafemak: Aurkitu ahal den ohikoenetako bat da. Edozein letra, zeinu edo zenbaki kolore batekin zuzenki erlazionatzea da.
* Kolorezko musika: Kolore desberdinak bistaratu, musikaren ezaugarri batzuen arabera, tinbrea, maiztasuna...

## Bibliografia

* Ana Galarraga. "Sinestesia: berezko errealitate areagotua" Elhuyar aldizkaria. 2016/06/01 322. zenbakia.

## Kanpo estekak

* Datuak: Q13258
* Multimedia: Synesthesia / Q13258
# Sinesbide

Sinesbidea izen, tradizio eta identitate komun baten azpian funtzionatzen duen erlijio baten barneko azpitalde bat da.
Terminoak kristau-sinesbide ezberdinei egiten die erreferentzia (adibidez, eliza ortodoxoa, katolikoa eta protestantismoaren barietate ugari). Judaismoaren bost adar nagusiak (karaitar judaismoa, ortodoxoa, kontserbadorea, erreformista eta berreraikitzailea) deskribatzeko ere erabiltzen da. Islamaren barnean, adarrak edo sektak ere bai (adibidez, sunismoa, xiismoa), eta haien azpi-sektak, jurisprudentzia eskolak, teologia eskolak, [4], eta erlijio mugimenduak.
Munduko sinesbiderik handiena sunismoa da.

## Erreferentziak

* ↑ Number of Muslims ahead of Catholics, says Vatican | Religion | The Guardian. .
* ↑ Bialik, Carl. Muslims May Have Overtaken Catholics a While Ago. ISSN 0099-9660..
* ↑ CARL BIALIK. Muslims May Have Overtaken Catholics a While Ago. .
* ↑ Connie R. Green, Sandra Brenneman Oldendorf, Religious Diversity and Children's Literature: Strategies and Resources, Information Age Publishing, 2011, p. 156.

## Kanpo estekak

* Datuak: Q13414953
* Multimedia: Religious denominations / Q13414953
# Sinesgarritasun

Sinesgarritasuna, mezu edo iturri batetaz sinetsia izateko ahalmena definitzen duten osagai subjektibo eta objektiboak dira. Tradizionalki, sinesgarritasuna bi dimentsio nagusikin osatzen da: konfidantza eta ezagutza maila sortzearen ahalmena, non, biek dituzten osagai objektibo eta subjektiboak. Hau da, konfidantza sortzeko ahalmena, hartzaileak egiten duen balio epai bat da, faktore subjektiboetan oinarritua. Antzerako moduan, ezagutza maila modu subjektiboan ere har daiteke, mezuaren edo iturriaren ezaugarri erlatibo objektiboak ere badituen arren (adibidez, iturriaren aurrekari/erreferentziak edo informazioaren kalitatea) Beste bigarren mailako dimentsioak, iturriaren dinamismo edo karisma eta sortzen duen erakarpena dira.
Interneten, sinesgarritasuna gai garrantzitsu bihurtu da 1990eko hamarkadaren erdialdetik aurrera, noiz, web orrialdeen erabilera, informazio iturri gisa asko igo den. UCSBren baliabide digital eta sinesgarritasunerako Proiektuak informazioa ematen du, gai honetan, aurrerakuntza berriei eta azterketei buruz, baliabide digitalak, gaztetasuna eta sinesgarritasuna barne dituelarik. Gainera, Stanfordeko Unibertsitatearen Limurtze teknologiaren laborategiak, webaren sinesgarritasuna aztertu du eta onlineko sinesgarritasunaren osagaiak eta Garrantziaren Interpretazioaren Teoria izeneko teoria orokor bat proposatu ditu.
Kazetari Profesionalen Elkartearen kode deontologikoaren arabera, zintzotasun profesionala, kazetarien sinesgarritasunaren ezaugarri garrantzitsu bat da. Ikus Hitzaurrea.
Street cred edo kaleko sinesgarritasuna euskaraz, gaur egungo neologismo bat da, hirietako biztanleen artean, gazteen edo modaren sinesgarritasun edo onarpenari erreferentzia egiten diona, batipat, hip-hop mugimenduaren alde daudenena.

## Kanpo estekak

* Datuak: Q1530061
# Sinergia

Elementu ezberdinez osatutako sistema batean, sinergia elementu ezberdinek batera aritzean, helburu berdinak jarraituz edo prozedura koordinatuak erabiliz, emaitza edo etekin totala bakoitza bere aldetik lortuko litzatekeena baino handiagoa denean gertatzen den fenomenoa da. Ekonomian eta enpresan bereziki erabiltzen den terminoa da, eragile ezberdinen artean bateratu eta adostutako politikak eragile ezberdin guztientzat efektu positiboak dituenean. Farmakologian, bi botika ezberdinen baterako efektu onuragarria adierazteko erabiltzen da, botika bakoitzaren banakako efektuen aldean.

## Kanpo estekak

* Sinergia, Gizapedian.
* Datuak: Q540614